作者：严参
词牌/韵律：沁园春

paragraphs: 曰归去来，归去来兮，吾将安归。
但有东篱菊，有西园桂，有南溪月，有北山薇。
蜂则有房，鱼还有穴，蚁有楼台兽有依。
吾应有、云中旧隐，竹里柴扉。
人间征路熹微。
看处处丹枫白露晞。
况寒原衰草，牛羊来下，淡烟秋水，鲈鳜初肥。
自笑平生，颓然骨相，只合持竿坐钓矶。
都休也，对西风无语，落日斜晖。